સત્તારૂઢ ભારતીય જનતા પક્ષ સિવાય દેશના તમામ રાજકીય પક્ષોના નેતાઓ-સાંસદો માંગણી કરી રહ્યા છે કે ધર્માંતરણ મુદ્દે નરેન્દ્ર મોદી જવાબ આપે. જોકે સરકાર તરફથી વારંવાર કહેવાઈ રહ્યું છે કે સંબંધિત મંત્રાલયના મંત્રી આ મુદ્દે જવાબ આપશે, પણ વિપક્ષ કે જે વિખેરાયેલું છે, તેના લોકો મોદીના જવાબની માંગ પર જે રીતે અડી ગયા છે, તેનાથી લાગે છે કે વિપક્ષી નેતાઓની આ માત્ર માંગણી નહીં, પણ મહેચ્છા બની ગઈ છે.